als_Latn dik_Latn sag_Latn
16 prill 2013: Promovohet libri "Kohë mashtrimesh" Autor Arben Vata
Libri u promovua në hollin e godinës kryesore të Universitetit Europian të Tiranës. Në ceremoninë e promovimit ishin të pranishëm miq dhe dashamirës të autorit, gazetarë të medias së shkruar e vizive, pedagogë të UET dhe të universiteteve të tjera, të ftuar të UET Press. Libri u prit me ngrohtësi dhe dashamirësi dhe, për shumë nga të pranishmit, u cilësua si një ftesë për rireflektim.
Henri Çili, Ph.D., administrator dhe botues UET & UET Press u shpreh: Karriera e gjatë e Vatës lidhet me pozitivitetin, etikën dhe profesionalizmin në median shqiptare, e cila nuk është terren i lehtë, është fole ujqërish e shtëpi vesesh të të gjitha llojeve. Arbeni u ka rezistuar të gjitha këtyre, duke krijuar një profil etik profesional dhe të qëndrueshëm.
Autori, Arben Vata, u shpreh: Mua më ngjan se në këto 20 vite demokraci jemi rrotulluar në një rreth vicioz, që nuk na ka lënë të ecim me ritmin e duhur, duke ricikluar të njëjtën klasë politike dhe duke ushqyer të njëjtat vese shoqërore të këqia. Më duket se jemi po aq frikacakë dhe po aq të paemancipuar sa kemi qenë dhe, mbi të gjitha, vazhdojmë të mashtrojmë njëri-tjetrin kudo dhe kurdo.
Mentor Kikia, kryeredaktor në Top Channel, u shpreh: Në kohën kur janë shkruar shkrimet kanë ndodhur ndryshime të rëndësishme. Por sot përsëri jemi tek të njëjtët çifte për të cilët flet Arbeni në shkrimet e tij: Berisha-Nano, Rama- Meta, ndonëse ka kaluar afro një dekadë.
als_Latn als_Latn als_Latn als_Latn als_Latn